Londonis jätkuval kergejõustiku MMil on praegu käimas meeste odaviske kvalifikatsioonivõistlus. Oma esimesel katsel näitas võimsat minekut sakslane Johannes Vetter, kes viskas 91.20.
24aastane sakslane, kes on tänavu visanud suisa 94.44 (kõigi aegade teine tulemus - toim.), püstitas sellega ka odaviskemaailma rekordi. Nimelt pole keegi teine suutnud ühegi tiitlivõistluse kvalifikatsioonis nii kaugele visata. Varasem tippmark kuulus 2001. aasta MMist tulemusega 90.76 Jan Železnyle.
Londoni MMil on kvalifikatsioonis võistlustules ka Tanel Laanmäe ja Magnus Kirt. Kvalifikatsiooninorm on 83 meetrit.